《送张君实赴制举》
宋代·李新

不用名矜自半千，高才十二许争光。
乘轺远道三千里，下笔谈王数百篇。
忠胆自能倾白日，决科时似选青钱。
山城送别无他祝，早属登瀛第一仙。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。